CELEX: 52011XX0219(02)
Language: mt
Date: 2010-12-20 00:00:00
Title: Id-Deċiżjoni Nru 890 tal- 20 ta’ Diċembru 2010 li tiftaħ proċedura għall-għoti ta' awtorizzazzjoni għat-tiftix u l-esplorazzjoni taż-żejt u l-gass naturali, li huma riżorsi naturali ta' taħt l-art kif definit fl-Artikolu 2(1)(3) tal-Att dwar ir-Riżorsi Naturali ta' Taħt l-Art, fil- “Blokk 1-20 Nikopol” , li jinsab fil-provinċji ta' Vratsa, Pleven, Lovech u Veliko Tarnovo, u li tħabbar li l-awtorizzazzjoni se tingħata abbażi ta' proċedura ta' offerti kompetittiva

19.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/13
            
         ID-DEĊIŻJONI Nru 890
   tal-20 ta’ Diċembru 2010
   li tiftaħ proċedura għall-għoti ta' awtorizzazzjoni għat-tiftix u l-esplorazzjoni taż-żejt u l-gass naturali, li huma riżorsi naturali ta' taħt l-art kif definit fl-Artikolu 2(1)(3) tal-Att dwar ir-Riżorsi Naturali ta' Taħt l-Art, fil-“Blokk 1-20 Nikopol”, li jinsab fil-provinċji ta' Vratsa, Pleven, Lovech u Veliko Tarnovo, u li tħabbar li l-awtorizzazzjoni se tingħata abbażi ta' proċedura ta' offerti kompetittiva
   2011/C 53/07
   IR-REPUBBLIKA TAL-BULGARIJA
   IL-KUNSILL TAL-MINISTRI
   Skont l-Artikolu 5(2), l-Artikolu 42(1)(1) u l-Artikolu 44(3) tal-Att dwar ir-Riżorsi Naturali ta' Taħt l-Art, flimkien mal-Artikolu 4(2)(16) u t-Taqsima 1(24a) tal-Att tal-Enerġija,
   IL-KUNSILL TAL-MINISTRI DDEĊIEDA KIF ĠEJ:
   
               1.
            
            
               Għandha tinfetaħ proċedura għall-għoti tal-awtorizzazzjoni għat-tiftix u l-esplorazzjoni taż-żejt u l-gass naturali fil-“Blokk 1-20 Nikopol”, li jinsab fil-provinċji ta' Vratsa, Pleven, Lovech u Veliko Tarnovo, li jkopri erja ta' 1 962 km2 u huwa definit bil-koordinati 1 sa 24, kif speċifikat fl-Anness.
            
         
               2.
            
            
               L-awtorizzazzjoni msemmija fil-punt 1 għandha tingħata abbażi ta' proċedura ta' offerti kompetittiva.
            
         
               3.
            
            
               Il-perjodu ta' awtorizzazzjoni għat-tiftix u l-esplorazzjoni għandu jiġi ffissat għal ħames snin mid-data li fiha jidħol fis-seħħ il-ftehim dwar it-tiftix u l-esplorazzjoni, bi dritt li dan il-perjodu jiġi estiż skont l-Artikolu 31(3) tal-Att dwar ir-Riżorsi Naturali ta' Taħt l-Art.
            
         
               4.
            
            
               Il-ħin tal-għeluq u d-data ta' skadenza għax-xiri tal-fajl għandhom ikunu l-17:00 fil-120 jum wara d-data ta' pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               5.
            
            
               Il-ħin tal-għeluq u d-data ta' skadenza għat-tressiq tal-applikazzjonijiet biex jipparteċipaw fil-proċedura tal-offerti kompetittiva għandhom ikunu l-17:00 fil-130 jum wara d-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               6.
            
            
               Il-ħin tal-għeluq u d-data ta' skadenza għat-tressiq tal-offerti skont il-fajl tal-offerti għandhom ikunu l-17:00 fil-144 jum wara d-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               7.
            
            
               L-offerenti ma għandhomx ikunu preżenti meta jiġu kkunsidrati l-offerti.
            
         
               8.
            
            
               Il-prezz tal-fajl tal-offerti għandu jiġi ffissat għal BGN 15 000. Il-fajl għandu jinxtara mill-Kamra 813 fil-Ministeru tal-Ekonomija, Enerġija u t-Turiżmu li jinsab fi ul. Triaditsa 8, Sofia, Bulgaria, sad-data ta' skadenza indikata fil-punt nru 4.
            
         
               9.
            
            
               L-applikanti li jixtiequ jipparteċipaw fil-proċedura tal-offerti kompetittiva għandhom ikunu konformi mar-rekwiżiti tal-Artikolu 23(1) tal-Att dwar ir-Riżorsi Naturali ta’ Taħt l-Art.
            
         
               10.
            
            
               L-offerti għandhom jiġu evalwati abbażi tal-programmi ta’ ħidma proposti, ir-riżorsi ddedikati għall-ħarsien ambjentali u t-taħriġ, il-bonusijiet u l-kapaċitajiet maniġerjali u finanzjarji, kif ipprovdut fil-fajl tal-offerti.
            
         
               11.
            
            
               Id-depożitu għall-parteċipazzjoni fil-proċedura tal-offerti kompetittiva għandu jiġi ffissat għal BGN 20 000, pagabbli sad-data ta' skadenza speċifikata fil-punt 5 fil-kont bankarju tal-Ministeru tal-Ekonomija, l-Enerġija u t-Turiżmu indikat fil-fajl tal-offerti.
            
         
               12.
            
            
               L-applikanti li ma jiġux aċċettati fil-proċedura tal-offerti kompetittiva għandhom jiġu rimborsati l-flus li jkunu ddepożitaw fi żmien 14-il jum wara li jkunu ġew infurmati li ma ġewx aċċettati.
            
         
               13.
            
            
               Id-depożitu li jkun tefa’ l-offerent magħżul għandu jiġi rimborsat wara li jkun ġie ffirmat il-ftehim, u d-depożiti tal-offerenti l-oħrajn għandhom jiġu rimborsati fi żmien 14-il jum wara l-pubblikazzjoni ta’ din id-deċiżjoni għall-għoti tal-awtorizzazzjoni għat-tiftix u l-esplorazzjoni fil-Gazzetta tal-Istat tal-Kunsill tal-Ministri.
            
         
               14.
            
            
               L-applikazzjonijiet li jkunu se jipparteċipaw fil-proċedura tal-offerti kompetittiva u l-offerti skont il-proċedura għandhom jintbagħtu lill-Ministeru tal-Ekonomija, l-Enerġija u t-Turiżmu fl-indirizz ul. Triaditsa 8, Sofia, Bulgaria, bil-Bulgaru, skont ir-rekwiżiti tal-Artikolu 46 tal-Att dwar ir-Riżorsi Naturali ta' Taħt l-Art.
            
         
               15.
            
            
               L-offerti għandhom ikunu konformi mar-rekwiżiti u l-kundizzjonijiet speċifikati fil-fajl tal-offerti.
            
         
               16.
            
            
               Il-proċedura kompetittiva tal-offerti għandha titwettaq anke fil-każ li applikant wieħed biss jiġi aċċettat biex jipparteċipa fiha.
            
         
               17.
            
            
               L-attivitajiet tal-esplorazzjoni għall-minerali għandhom jitwettqu wara valutazzjoni mill-awtorità kompetenti rilevanti, tal-kompatibbiltà tal-pjanijiet ta' ħidma annwali għat-tiftix u l-esplorazzjoni.
            
         
               18.
            
            
               Il-Ministeru tal-Ekonomija, l-Enerġija u t-Turiżmu huwa awtorizzat:
               
                           18.1.
                        
                        
                           jibgħat din id-Deċiżjoni biex tiġi ppubblikata f’Il-Ġurnal Uffiċjali tal-Unjoni Ewropea, fil-Gazzetta tal-Istat u fuq is-sit tal-internet tal-Kunsill tal-Ministri;
                        
                     
                           18.2.
                        
                        
                           jorganizza u jwettaq proċedura tal-offerti.
                        
                     
         
               19.
            
            
               L-appelli kontra din id-Deċiżjoni jistgħu jiġu indirizzati lill-Qorti Amministrattiva Suprema fi żmien 14-il jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
            
         
      
         
            Għall-Prim Ministru
         
         Tsvetan TSVETANOV
      
      
         
            Is-Segretarju Ġenerali tal-Kunsill tal-Ministri
         
         Rosen ZHELYAZKOV
      
      
         
            Is-Segretarju Ġenerali tal-Ministeru tal-Ekonomija, l-Enerġija u t-Turiżmu
         
         Vladimir TUDZHAROV
      
      
         
            Għad-Direttur tad-Direttorat tal-Affarijiet Legali tal-Ministeru tal-Ekonomija, l-Enerġija u t-Turiżmu
         
         Ilona STOYKOVA
      
   
   
      ANNESS
      
         LISTA TA' KOORDINATI
      
      Sistema ta' koordinati WGS 84
      
                  Nru
               
               
                  Lonġitudni
               
               
                  Latitudni
               
            
                  1
               
               
                  24.285895
               
               
                  43.693381
               
            
                  2
               
               
                  25.132128
               
               
                  43.652422
               
            
                  3
               
               
                  25.133957
               
               
                  43.367182
               
            
                  4
               
               
                  24.816083
               
               
                  43.367437
               
            
                  5
               
               
                  24.815819
               
               
                  43.442488
               
            
                  6
               
               
                  24.771522
               
               
                  43.442524
               
            
                  7
               
               
                  24.771511
               
               
                  43.420147
               
            
                  8
               
               
                  24.679284
               
               
                  43.419554
               
            
                  9
               
               
                  24.679122
               
               
                  43.362442
               
            
                  10
               
               
                  24.596459
               
               
                  43.362367
               
            
                  11
               
               
                  24.595751
               
               
                  43.384165
               
            
                  12
               
               
                  24.599099
               
               
                  43.384224
               
            
                  13
               
               
                  24.532835
               
               
                  43.396060
               
            
                  14
               
               
                  24.642696
               
               
                  43.395864
               
            
                  15
               
               
                  24.642681
               
               
                  43.514398
               
            
                  16
               
               
                  24.529347
               
               
                  43.514397
               
            
                  17
               
               
                  24.529345
               
               
                  43.582535
               
            
                  18
               
               
                  24.300775
               
               
                  43.582966
               
            
                  19
               
               
                  24.300804
               
               
                  43.607098
               
            
                  20
               
               
                  24.231841
               
               
                  43.607119
               
            
                  21
               
               
                  24.231840
               
               
                  43.645052
               
            
                  22
               
               
                  24.231840
               
               
                  43.649674
               
            
                  23
               
               
                  24.285896
               
               
                  43.649645
               
            
                  24
               
               
                  24.285895
               
               
                  43.693381
               
            
                  Erja totali – S = 1 962 km2